动物权利

动物权利，或称动物解放，是人发起个保护动物弗被人类作为占有物来对待个社会运动。箇是一种非人类本位出发个社会思潮，渠个宗旨弗仅要为动物争取被更仁慈对待个权利，更主张包括蚊子，蛲虫，蟑螂等害虫拉里向个动物要享有精神上个基本“人”权，比如，搭人类一样免受折磨个权利，换句话讲，动物应该被当作人同等看待，而弗仅仅被当作人类个财产或工具，无论拉法律层面或是精神层面。

拉一些国家，已经立法保障动物权利。1992年，瑞士法律上确认动物为“生命”（beings），而非“物品”（things）；2002年，德国拿动物保护个条款写入宪法。由澳洲学者彼得·辛格（Peter Singer）建立，基地拉垃美国西雅图个“泛类人猿计划”，乃朝正拉争取美国政府采纳渠个所提出个《泛人猿宣言》，箇份宣言呼吁赋畀一个由大猩猩、猩猩以搭两个亚种个黑猩猩组成个“平等群落”以三项基本权利：生存权、个体自由权搭免受折磨权。

而批评者认为，由于动物无法对社会契约进行讨论或是做出道德判断，弗能够顾搭渠人个权利，甚到根本对权利没概念，因此弗能被认为享有精神上个权利。动物权利主义学者Roger Scruton认为箇些人个逻辑是“因为只有人类担负责任，所以也只应由人类享有权利”。

一些动物权利主义个批评者认为，尽管从根本上来说，拿动物用拉食用、娱乐或科学研究没啥错，但仍应立法保障箇些动物免受弗必要个痛苦。箇种观点被称为“动物福利”主义，也是某些老牌动物保护组织所持个观点，箇些组织包括英国皇家预防虐畜协会、爱护动物协会。